טורניר אלברט שווייצר

טורניר אלברט שווייצר הוא טורניר כדורסל דו שנתי בינלאומי לנבחרות עד גיל 18 המתקיים בעיר מנהיים בגרמניה מאז 1958. הטורניר מנוהל על-ידי איגוד הכדורסל הגרמני וקרוי על שמו של איש האשכולות אלברט שווייצר, זוכה פרס נובל לשלום לשנת 1952. שיאנית הזכיות בטורניר היא ארצות הברית עם 10 זכיות. נבחרת ישראל השתתפה בטורניר שמונה פעמים, הראשונה הייתה ב-1994. הטורניר צבר יוקרה עם השנים ונחשב למעין אליפות עולם לא רשמית. בין הנבחרים ל-MVP של הטורניר נמנים ניקולא באטום וסופוקליס שחורציאניטיס. ב-2026 צפויות להשתתף בטורניר לראשונה גם נבחרות נשים.

היסטוריה

הטורניר הוא יוזמה של הרמן נייבור, מחלוצי הכדורסל הגרמני, והצלם האנס-יואכים באביז, אשר ביקשו את הסכמתו של אלברט שווייצר לקרוא לטורניר על שמו. הטורניר אורגן במשותף על-ידי איגוד הכדורסל הגרמני, עיריית מנהיים והצבא האמריקאי. שני הטורנירים הראשונים התקיימו ב-1958 ו-1959 בהשתתפותן של שמונה קבוצות (שתי קבוצות ייצגו את גרמניה) כאשר בלגיה זוכה באליפות הטורניר בשני המקרים. בשל קשיים כלכליים הטורניר לא התקיים עד 1965, אז זכתה איטליה בטורניר והשתתפו בו תשע קבוצות. בשנים 1993-1965 התקיים הטורניר אחת לשנתיים, למעט 1991 אז לא התקיים הטורניר בשל מלחמת המפרץ. ב-1967 גדול מספר המשתתפות ל-12 ומאז השתתפו בכל טורניר בין 12 ל-16 נבחרות (במספר טורנירים השתתפו שתי קבוצות גרמניות). בכדי להתאים את הטורניר ללוח הזמנים של פיב"א הוחלט לקיים את הטורניר החל מ-1994 בכל שנה זוגית. ב-2020 ו-2022 לא התקיים טורניר בשל מגפת הקורונה. בשנים 1958–1993 הוזמנו שחקנים עד גיל 19 ומאז 1994 מוזמנים שחקנים עד גיל 18. בטורנירים הראשונים השתתפו רק נבחרות מאירופה וארצות הברית ועם השנים זומנו גם נבחרות מאזורים נוספים. אוסטרליה השתתפה לראשונה ב-1994 וסין השתתפה לראשונה ב-1998. תוניסיה הייתה הנבחרת האפריקאית הראשונה שהשתתפה ב-2004, ובאותה שנה ארגנטינה הייתה הנבחרת הדרום אמריקאית הראשונה.

ממוזער|משחק בין ספרד לגרמניה במהלך טורניר 2010

בתחילת דרכו התקשה הטורניר לייצר עניין והוזמנו אליו נבחרות ללא מסורת של הצלחות בינלאומיות. עם השנים צבר הטורניר יוקרה והוא נחשב למעין אליפות עולם לא רשמית (פיב"א אינה מקיימת אליפות עולם עד גיל 18).לאורך השנים השתתפו בטורניר שחקנים צעירים שעם השנים כיכבו בליגת ה-NBA וביורוליג. למשל, בגמר הטורניר ב-1977 ניצחה ארצות הברית בהובלתו של מג'יק ג'ונסון את נבחרת ספרד בה כיכב חואן אנטוניו סאן אפיפניו. ב-1985 הובילו האמריקאים בי.ג'יי. ארמסטרונג וגלן רייס את נבחרתם לניצחון בגמר על נבחרת יוגוסלביה בה שיחקו ולאדה דיבאץ, טוני קוקוץ' ודראזן פטרוביץ' וב-2002 ניצחה יוון בגמר בהובלתו של סופוקליס שחורצאניטיס את נבחרת ספרד בה שיחקו רודי פרננדס ומרק גאסול.בין השחקנים הפעילים בשנות ה-20 של המאה ה-21 שהשתתפו בטורניר ניתן למנות את דני אבדיה, ג'די אוסמן וניקולא באטום.

ב-2026 יתקיים לראשונה גם טורניר לנערות בו ייטלו חלק ארבע נבחרות.

השתתפותה של נבחרת ישראל בטורניר

נבחרת הנוער ישראל השתתפה בטורניר לראשונה ב-1994, אז זכתה במקום החמישי, המקום הגבוה ביותר אליו הגיעה בשמונה הפעמים בהן השתתפה. הפעם האחרונה בה השתתפה ישראל בטורניר הייתה ב-2018. ישראל איננה צפויה להשתתף בטורניר של 2026. ב-2006 נבחר עומרי כספי לחמישיית הטורניר וב-2018 נבחר תומר לוינסון לשחקן המוכשר ביותר בטורניר.להלן פירוט של השתתפות נבחרת ישראל בטורניר:

+ שנה  מקום  שחקנים בולטים 1994  5  אלון שטיין 1998  11  2002  6  יותם הלפרין, רביב לימונד, ליאור ליפשיץ, ארז קוחנסקי, אנטון קזרנובסקי 2006  10  עומרי כספי, גל מקל, אנטון שוטבין 2008  15  איגור נסטרנקו, בן רייס, יותם שירן 2010  12  עוז בלייזר, בר טימור, נועם לייש, אור סולומון 2012  10  יניב סולומון, רפי מנקו, נאור שרון 2018  6  דני אבדיה, עידן אלבר, רזיאל חיון, יותם חנוכי, תומר לוינסון, ים מדר, איתי מושקוביץ, אופק מלכה, יהל מלמד, דורי סהר

טבלת זכיות ומצטייני הטורניר
טבלת זכיות
להלן פירוט של הזוכות בארבעת המקומות הראשונים לאורך השנים:

+ שנהמספר המשתתפות מקום ראשון  מקום שני  מקום שלישי  מקום רביעי 19588 בלגיה    אוסטריה    גרמניה א    ארצות הברית   19598 בלגיה    אוסטריה    ארצות הברית    הולנד   19659 איטליה   טורקיה   אוסטריה    ארצות הברית   196712 פולין   אוסטריה   צרפת   בלגיה   196912 איטליה   ברית המועצות   פולין   טורקיה   197112 יוגוסלביה   איטליה    פולין    ספרד   197312 ארצות הברית    פולין    יוגוסלביה    איטליה   197512 ארצות הברית   טורקיה   ספרד   פולין   1977 12 ארצות הברית   ספרד   טורקיה   גרמניה   1979 16 יוגוסלביה   ספרד   ארצות הברית   ברית המועצות   1981 16 ארצות הברית    ברית המועצות    בולגריה   גרמניה   1983 16 איטליה   ארצות הברית   גרמניה א   פינלנד   1985 16 ארצות הברית   יוגוסלביה   טורקיה   שוודיה   1987 16 ארצות הברית   ספרד   טורקיה   גרמניה א   1989 16 ארצות הברית   יוון   צרפת   ברית המועצות   1993 16 ארצות הברית   ליטא   איטליה   יוון   1994 12 ארצות הברית   ספרד   אוסטרליה   ליטא   1996 16 ארצות הברית   צרפת    יוון   טורקיה   1998 16 ספרד   אוסטרליה   ארצות הברית   טורקיה  200212יוון  ספרד  יוגוסלביה  ארצות הברית  200416טורקיה  ארגנטינה  ספרד  סרביה ומונטנגרו  200616צרפת  טורקיה  סרביה ומונטנגרו  קרואטיה  200816יוון  טורקיה  אוסטרליה  ארצות הברית  201016אוסטרליה  גרמניה עד גיל 18  גרמניה עד גיל 17  ארצות הברית  201216ספרד  סרביה  טורקיה  גרמניה  201416איטליה  ארצות הברית  סרביה  טורקיה  201612גרמניה  סרביה  איטליה  צרפת  201812גרמניה  אוסטרליה  איטליה  רוסיה  202412אוסטרליה  סרביה  גרמניה עד גיל 18  איטליה   2026    

ממוזער|נבחרת גרמניה, הזוכה בטורניר 2018

מצטייני הטורניר

פרס ה-MVP מוענק מאז 1996. מאז 2006 מוענק בנוסף פרס ל"שחקן המוכשר ביותר".

+ שנה  MVP  השחקן המוכשר ביותר 1996  קווין פרימן   1998  דייוויד אנדרסן   2000  האריס מרקופולוס   2002  סופוקליס שחורציאניטיס   2004  ארסאן אילייסובה   2006  ניקולא באטום   אלכסיס אג'ינקה  2008  ניקוס פפאס   אנס קאנטר  2010  מיטשל קריק   דאריו שאריץ'  2012  ניקולה רדיצ'ביץ'   ג'די אוסמן  2014  איתן האפ   ניקולאס אגירה  2016  קוסטייה מושידי   רונגזן זהו  2018  יונאס מטיסק   תומר לוינסון  2024  רוקו זיקרסקי   בויאן זהנג  2026  

ממוזער|סופוקליס שחורציאניטיס נבחר ל-MVP של טורניר 2002

קישורים חיצוניים


 Jake Appleman, The Albert-Schweitzer Tournament, April 9, 2008, Slam Magazine

הערות שוליים

קטגוריה:תחרויות כדורסל לנוער וצעירים
קטגוריה:תחרויות כדורסל בגרמניה